**Životopis**

Marijana Mohorić, rođena je 1979. u Rijeci, članica je Družbe sestara Presvetog Srca Isusova. Osnovnu školu završila je u Jelenju, a Prva riječku hrvatsku gimnaziju u Rijeci. Po završetku početne redovničke formacije, 2000. godine polaže prve redovničke zavjete u Družbi sestara Presvetog Srca Isusova. Uz pastoralnu praksu na župama, od 2001. do 2006. godine studira na Teologiji u Rijeci, područnom studiju Katoličkoga bogoslovnog fakulteta u Zagrebu. Nakon dovršenog filozofsko-teološkog studija, godine 2006. godine započinje studij na Fakultetu odgojnih znanosti Papinskog Sveučilišta Salesiana u Rimu. Na Odsjeku za pastoral mladih i katehetiku 2009. godine stječe licencijat.

U razdoblju od 2012. do 2018. godine bila je članica Vrhovnog vijeća i tajnica Družbe sestara Presvetog Srca Isusova, te urednica Vjesnika „Naša Družba“, a od 2013. do 2018. godine i voditeljica Povjerenstva za pastoral mladih i animaciju zvanja. Pod mentorstvom prof. dr. sc. M. O. Llanosa izrađuje doktorsku disertaciju na temu: „Il volto della catechesi croata. Studio sul processo del rinnovamento catechistico e delle sue principali espressioni postconciliari”, te u lipnju 2019. godine postiže inozemnu visokoškolsku kvalifikaciju (Dottorato in Scienze dell'Educazione) na papinskom sveučilištu u Salesiana. U znak priznanja za postignute rezultate prima dvije rektorske nagrade (2009. i 2019.).

Od akademske godine 2016./2017. do 2020. godine bila je angažirana kao vanjska suradnica na Teološko-katehetskom odjelu Sveučilišta u Zadru u suradničkom zvanju naslovnog asistenta. Godine 2019. izabrana je u znanstveno zvanje znanstvenog suradnika, a 2020. u znanstveno-nastavno zvanje naslovnog docenta na Teološko-katehetskom odjelu Sveučilišta u Zadru. Članica je udruge „Cerchi d'Onda“ i udruge katehetičara „Associazione italiana catecheti“ (AICA). Od travnja 2023. godine voditeljica je Povjerenstva za župnu katehezu Zadarske nadbiskupije. Autorica je i koautorica više znanstvenih i stručnih radova objavljenih u časopisima i zbornicima iz područja religijske pedagogije i katehetike.

Popis znanstvenih i stručnih radova:

<https://www.croris.hr/crosbi/searchByContext/2/35566>